તેમણે કોન્ટ્રાક્ટનું કામ છોડીને ફરી નોકરી શરૂ કરી. મધુસૂદન એક એન્જિનીયરિંગ કંપનીમાં નોકરીએ લાગી ગયા. અહીં નોકરી કરતાં કરતાં તેમણે લગ્ન પણ કર્યા. તેમની પત્ની પહ્મલત્તા અને તેમની બહેનો જાણતી હતી કે મધુસૂદન સાથે વિશ્વાસઘાત થયો છે. એટલે તેમની પત્નીએ ફરી વ્યવસાય નહીં કરવાની અને નોકરી જ કરવાની શરત મૂકી હતી. મધુસૂદને શરત સ્વીકારી પણ લીધી હતી. જોકે તેમનું મન વ્યવસાય કરવાનું જ વિચારતું હતું. તેમને લાગતું હતું કે તેમનામાં એક સફળ ઉદ્યોગસાહસિક બનવાના ગુણો છે અને આ ગુણો નોકરી કરવામાં વેડફાઈ રહ્યાં છે.